
Da li je obavljanje ‘umre ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** ili sunnet?


* 
* 
* 
* 
* 
* 
* 

 
Da li je obavljanje umre vadžib ili sunnet?

Kada je riječ o ovom pitanju, islamski učenjaci imaju podijeljena mišljenja. Mnogo ashaba i tabiina, te imam Ahmed, Sufjan Sevri, Šafija, po odabranom mišljenju, i Ibn Hazm smatraju, ‘umru obavezom. (Vidjeti: *El-Muhalla*, 7/36, *Hil’ijetul-ulema*, 3/230, *Umdetul-kari*, 10/107, i *El-Insaf*, 3/387.)  

Imam Ebu Hanife, Malik, Šafija, po pređašnjem mišljenju, i ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** smatraju ‘umru sunnetom. (Vidjeti: *Et-Temhid*, 20/14, *El-Mebsut*, 4/58, *Ahkamul-Kur’an*, 1/133, od Ibnul-Arebija, *Medžmu’ul-fetava*, 26/7, i *Hil’ijetul-ulema*, 3/230.) Uzvišeni Allah kaže: **“Hadždž i ‘umru radi Allaha upotpunite!”** (El-Bekare, 196.)  

Svevišnji Allah u ajetu naređuje upotpunjavanje hadždža i ‘umre, a to ukazuje na obavezu oba ibadeta. (Vidjeti: *El-Džamiu li ahkamil-Kur’an*, 2/365.) Buharija navodi da je Ibn Abbas u vezi s navedenim ajetom rekao: “Umra je upoređena s hadžom: **’Hadždž i ‘umru radi Allaha upotpunite!’**” *(Umdetul-kari*, 10/107.) Ali, po nekim učenjacima, diskutabilno je dokazivanje obaveznosti ‘umre ovim ajetom. Omer b. Hattab prenosi da je neki čovjek upitao Poslanika, ﷺ, u vezi s islamom pa mu je odgovorio: *“Da očituješ dva šehadeta, obavljaš ***[namaz](https://pitajucene.com/search/Namaz/questions/ "Pretraži pitanja o namazu")***, daješ ***[zekat](https://pitajucene.com/search/zekat/questions/ "Pretraži pitanja o zekatu")***, obaviš ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** i ‘umru, da se kupaš od dženabeta, da propisno uzimaš ***[abdest](https://pitajucene.com/search/Abdest/questions/ "Pretraži pitanja o abdestu")*** i postiš ***[ramazan](https://pitajucene.com/search/ramaza/questions/ "Pretraži pitanja o ramazanu")***.”* (Ibn Huzejme, Ibn Hibban, 1/397/173, i Darekutni, 2/2487-248/2682. Imam Darekutni i šejh Albani predanje smatraju ispravnim. Vidjeti: *Sahihut-tergib*, 1/185.)  

Nakon što je prihvatio ***[islam](https://pitajucene.com/search/islam/questions/ "Pretraži pitanja o Islamu")***, Subejj b. Mabed došao je kod Omera b. Hattaba i rekao: “O vladaru pravovjernih, vidim da mi je Allah propisao hadždž i ‘umru, i ja sam ih obavio.” “Postupio si prema Poslanikovoj, ﷺ, uputi” (Nesai, 2/263/2718, Ebu Davud, 2/164/1798, i Ibn Hazm u djelu *Hidždžetul-veda*, str. 333/480, sa ispravnim lancem prenosilaca. Vidjeti: *Iravul-galil*, 4/153.), reče mu Omer. Ibn Munzir i Ibn Huzejme zapažaju: “Omer, radijallahu anhu, nije negirao Ibn Mabedove riječi: ’Vidim da mi je Allah propisao hadždž i ‘umru…’” (Vidjeti: *Sahihu Ibni Huzejme*, 4/358 i *El-Džamiu li ahkamil-Kur’an*, 2/365.)  

Ibnul-Džehm Maliki zabilježio je s dobrim lancem prenosilaca sljedeću Džabirovu, radijallahu anhu, izjavu: “Svaki je musliman obavezan obaviti ‘umru.” (Vidjeti: *Fethul-Bari*, 3/597.) Ibn Omer rekao je: “Svaki obveznik mora obaviti hadždž i ‘umru, ako je u mogućnosti.” (Buharija, str. 3/17, kao muallek-predanje, Darekutni, 2/250/26974, i Hakim, 1/644/1732. Imam Hakim i Zehebi predanje smatraju ispravnim.) A imam Buharija naslovio je poglavlje: *Obaveznost obavljanja ‘umre*, gdje je naveo prethodno Ibn Omerovo, radijallahu anhu, predanje. (Vidjeti: *Sahihul-Buhari*, 3/17.) Učenjaci koji kažu da je ‘umra sunnet pozivaju se na slabe argumente, kao naprimjer, ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da je Vjerovjesnik, ﷺ, upitan da li je ‘umra ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***, pa je odgovorio: “Nije, ali je bolje da je obavite.” (Ibn Madže i Tirmizi, 3/599/931, sa slabim lancem prenosilaca.)  

Imam Tirmizi predanje je ocijenio ispravnim. Međutim, najveći hadiski stručnjaci, između ostalih sljedeći: Bejheki, Munziri, Zejlei, Ibnul-Kajjim, Ajni, Ibn Hadžer, Albani i neki drugi osporili su tu Tirmizijinu ocjenu i odbacili hadis. (Vidjeti: *Nasbur-raja*, 3/150, *Hulasatu bedril-munir*, 1/347, *Tehzibus-sunen*, 5/173, *Fethul-Bari*, 3/579, *Umdetul-kari*, 10/108, *Tuhfetul-ahvezi*, 3/600, *Daifus-sunen*, str. 100/931.) Tu je i Talhino predanje u kojem stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “Hadždž je borba na Allahovom putu, a ‘umra je dobrovoljni ibadet.” (Ibn Madže, 2/995/2989, i Ibn Ebu Hatim u djelu *El-Ilel*, 2/104/850. Ibn Hadžer, Ševkani i Albani predanje smatraju slabim. Vidjeti: *Et-Telhisul-habir*, 3/842, *Nasbur-raja*, 3/149, *Nejlul-evtar*, 4/333, i *Es-Silsiletud-daifa*, 1/358.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


